Arnljot Berg

Arnljot Berg (1931–1982) var en norsk filmregissør og manusforfatter.

 Biografi 
Berg regidebuterte i med Før frostnettene (1966) basert på Sigurd Hoels roman. Han er ellers kjent for filmer som Hennes meget kongelige høyhet (1968), Døden i gatene (1970) og Bobbys krig (1974) – sistnevnte som var en oppveksthistorie henlagt til okkupasjonstiden i Norge. Berg regnes som en filmskaper som var med på å forme 1970-årenes film i Norge. Som Anja Breien var han inspirert av den franske bølge og hadde et tiår med mye suksess. 

Berg laget rundt 30 kort- og dokumentarfilmer. Noe av det siste han utrettet offentlig før han døde var å åpne Kortfilmfestivalen i Trondheim november 1982. I 2011 ble kortfilmen Kameraøyet fra 1961 presentert på utstillingen Norsk eksperimentell film 1969-90 i Stenersenmuseet i Oslo. 

Han vendte tilbake til Norge i 1958 etter å ha virket i Danmark hos Theodor Christensen. De første årene etter danmarksoppholdet var han fast tilknyttet Norsk dokumentarfilm. I perioden 1961–1962 var han leder for Norsk Filmforbund og i 1963–1964 en av 44 i opprøret mot Norsk Film A/S. Han var programleder for Filmmagasinet (NRK) i 1964, og manusforfatter og instruktør for Fjernsynsteatret og Radioteatret. 

Arnljot Berg gjorde seg også gjeldende som pedagog. Han var leder av fjernsynsutdanningen i NRK, og engasjert i oppstarten av Den danske filmskole, og var i lignende sammenheng involvert i utdannelsesspørsmål i Dublin og Ulm i Vest-Tyskland.

Berg giftet seg i 1957 med den danske filmklipperen Edith Toreg (1921–2003). De fikk datteren Merete Berg Toreg (født 1957), som er grafisk designer og billedkunstner. Dette ekteskapet ble seinere oppløst. Han ble så gift med Aase Marie (Mie) Ingvaldsen (født 1942). De fikk to barn, Lene Berg (født 1965), som også er filmkunstner og Marius Sheamus Berg som er møbeldesigner (født 1968). Dette ekteskapet ble også oppløst. I 1974 giftet han seg med franske Evelyne Zammit (1948–1975).

Den 25. januar 1975 ble han fengslet i Paris mistenkt for å ha forvoldt sin kone Evelyne Zammits død.Harald Kolstad, Dom kan gi ham fra to til fem års fengsel i avisen Fremover den 28. februar 1975. Han ble løslatt i 1976, og virket en tid i NRK under Torolf Elster. I 1982 ble han dosent i film ved Universitetet i Trondheim (nå NTNU). Den 9. desember 1982 ble han meldt savnet fra et sykehus i Oslo. Han ble funnet død i januar 1983 ved Tryvannstårnet.Jan Storø: Den gåtefulle - Klassekampen 20. oktober 2021

 Priser 
 1965 Statens filmstipend på kroner 10 000 for reise
 1968 Statens arbeidsstipend på kroner 45 000 over tre år
 1969 Filmkritikerprisen for Hennes meget kongelige høyhet
 1972 Berlin Film Festival: Interfilm - Otto Dibelius Award
 1973 Sølvklumpen for Lukket avdeling
 1974 Aamot-statuetten for sitt lange virke

 Filmografi 
 1963: Stompa selvfølgelig! – klipp
 1966: Før frostnettene – regi; basert på Sigurd Hoels roman Fjorten dager før frostnettene
 1967: Echo (kortfilm) – regi og manus
 1968: Hennes meget kongelige høyhet – regi og manus
 1970: Døden i gatene – regi og manus; nominert til Gullbjørnen i 1972
 1972: Lukket avdelingArnljot Berg lager selvbiografisk film fra nerveklinikk i VG (20.2.1974)  Nominert til Gullbjørnen ved filmfestivalen i Berlini 1974. – regi og manus

 1974: Bobbys krig – regi og manus; om en alkoholisert saksofonist og hans sønn; vist på Filmfestivalen i Berlin

 Fjernsynsteatret 

 1968: Tilfluktsrommet – instruktør
 1969: Huset på grensen – instruktør
 1979: Solveien seksten – instruktør og manusforfatter; om tre avvikere

 Radioteateret 

 1980: Det hender ingenting i juli – dramatiker; kriminaldrama om advokatbransjen

 Bøker 
 1976: Rop over broene (noveller), Gyldendal
 1979: Fengsel (selvbiografi) Gyldendal – om hans 447 dager lange opphold i varetektsfengsel i Paris
 1980: Hjem fra Firenze (filmmanus), Gyldendal
 1981: Nøkkelpersonene.  Portrett i knust speil (noveller) Gyldendal
 1982: Rettssaken mot Vidkun Quisling (skuespill), Gyldendal; innkjøpt av Nationalteateret

 Referanser 

Eksterne lenker


Kategori:Norske filmregissører
Kategori:Norske manusforfattere
Kategori:Norske filmkritikere
Kategori:Norske TV-programledere
Kategori:Norske TV-regissører
Kategori:Norske forfattere
Kategori:Norske forfattere av erindringsbøker
Kategori:Programskapere for NRK
Kategori:Programledere for NRK TV
Kategori:Personer fra Oslo